b'\n_START_ARTICLE_\nFrance Sodja\n_START_SECTION_\n\xc5\xbdivljenjepis\n_START_PARAGRAPH_\nSodja je \xc5\xa1tudiral teologijo na ljubljanski Teolo\xc5\xa1ki fakulteti, stopil med lazariste in bil 1941 posve\xc4\x8den. Leta 1945 je bil obsojen in nato pet let v zaporu, nato je emigriral v Toronto in od tam 1966 v Argentino, kjer je bil vodja misijonskega zavoda in nato predstojnik Misijoni\xc5\xa1\xc4\x8da Friderika Ireneja Barage v Buenos Airesu, kjer je bil tudi \xc4\x8dlan Slovenske kulturne akcije. Leta 1982 se je vrnil v Toronto.\n_START_SECTION_\nLiterarno delo\n_START_PARAGRAPH_\nSodja je \xc5\xbee v Buenos Airesu v Meddobju in Duhovnem \xc5\xbeivljenju objavljal pesmi, prozo in nabo\xc5\xbene spise. Napisal je spomine na zaporni\xc5\xa1ka leta in jih 1961 objavil pod naslovom Pred vrati pekla. Pisateljsko pa se je uveljavil z \xc5\xbeivljenjepisno pripovedjo Pisma mrtvemu bratu (Buenos Aires, 1987; ponatis Celovec, 1991).'